Source: https://www.smi.sk/?aktuality&sprava=aktualizacia-usmernenie-unms-sr-k-cinnosti-v-oblasti-metrologie-v-suvislosti-s-ochorenim-covid-19-1
Timestamp: 2020-07-07 08:14:21+00:00

Document:
AKTUALIZÁCIA “Usmernenie ÚNMS SR k činnosti v oblasti metrológie v súvislosti s ochorením COVID-19“, Slovenský metrologický inšpektorát
(1) Úrad pre normalizáciu, metrológiu a skúšobníctvo Slovenskej republiky (ďalej len „úrad“) ako ústredný orgán štátnej správny pre oblasť metrológie podľa § 3 písm. a) zákona č. 157/2018 Z. z. o metrológii a o zmene a doplnení niektorých zákonov (ďalej len „zákon o metrológii“) vydáva toto usmernenie v súlade s ustanovením § 4 písm. f) zákona o metrológii, podľa ktorého úrad usmerňuje činnosť v oblasti metrológie.
(2) Vláda Slovenskej republiky uznesením č. 111 zo dňa 11.03.2020 vyhlásila 12.03.2020 od 06:00 h mimoriadnu situáciu na území Slovenskej republiky podľa § 8 zákona Národnej rady Slovenskej republiky č. 42/1994 Z. z. o civilnej ochrane obyvateľstva v znení neskorších predpisov v súvislosti s ohrozením verejného zdravia II. stupňa z dôvodu ochorenia COVID-19 spôsobeným koronavírusom SARS-CoV-2 na území Slovenskej republiky.
(3) Úrad v súvislosti s odsekom 2 a v nadväznosti na Usmernenie č. UNMS/01618/2020-900/004062/2020 zo dňa 16.03.2020 a Usmernenie č. UNMS/01618/2020-900/004901/2020 zo dňa 14.04.2020 prijíma nasledovné opatrenia v činnostiach z oblasti metrológie:
a) od 18.05.2020 úrad, Slovenský metrologický ústav alebo Slovenská legálna metrológia, n.o. (ďalej len „posudzovateľ autorizačných požiadaviek“) vykonávajú kontroly splnenia autorizačných požiadaviek na mieste u žiadateľa alebo u autorizovanej osoby podľa § 34 zákona o metrológii pri dodržaní protiepidemiologických opatrení v zmysle Usmernenia hlavného hygienika Slovenskej republiky v súvislosti s ochorením COVID-19 spôsobeným koronavírusom SARS-CoV-2, pričom
b) od 18.05.2020 Slovenský metrologický ústav alebo Slovenská legálna metrológia, n.o. (ďalej len „posudzovateľ registračných požiadaviek“) vykonávajú kontroly splnenia registračných požiadaviek na mieste u prihlasovateľa alebo u registrovanej osoby podľa § 45 zákona o metrológii pri dodržaní protiepidemiologických opatrení v zmysle Usmernenia hlavného hygienika Slovenskej republiky v súvislosti s ochorením COVID-19 spôsobeným koronavírusom SARS-CoV-2, pričom
c) od 18.05.2020 Slovenský metrologický ústav vykonáva skúšky odbornej spôsobilosti v oblasti metrológie podľa § 29 zákona o metrológii pri dodržaní protiepidemiologických opatrení v zmysle Usmernenia hlavného hygienika Slovenskej republiky v súvislosti s ochorením COVID-19 spôsobeným koronavírusom SARS-CoV-2; protiepidemiologické opatrenia, za ktorých sa vykonávajú skúšky odbornej spôsobilosti v oblasti metrológie podľa § 29 zákona o metrológii, zašle Slovenský metrologický ústav žiadateľovi v oznámení o termíne konania skúšky odbornej spôsobilosti v oblasti metrológie podľa § 29 zákona o metrológii a zverejnení ich na svojom webovom sídle www.smu.sk,
d) dokladom o spôsobilosti v oblasti metrológie podľa § 29 zákona o metrológii (ďalej len „doklad spôsobilosti“), ktorým skončila platnosť v čase od 16.03.2020 do 18.06.2020, sa platnosť predlžuje do vydania nového dokladu spôsobilosti najdlhšie však do 18.08.2020 za podmienky, že držiteľ dokladu spôsobilosti podá Slovenskému metrologickému ústavu žiadosť o vykonanie skúšky odbornej spôsobilosti v oblasti metrológie podľa § 29 zákona o metrológii najneskôr do 18.06.2020; po úspešnom vykonaní skúšky odbornej spôsobilosti v oblasti metrológie podľa § 29 zákona o metrológii sa vydá nový doklad spôsobilosti, ktorého platnosť bude skrátená o čas, o ktorý sa predĺžila platnosť pôvodného dokladu spôsobilosti.
(4) Týmto usmernením sa rušia body 2 až 4 Usmernenia č. UNMS/01618/2020-900/004901/2020 zo dňa 14.04.2020.
(5) Úrad zároveň odporúča, aby osoby dotknuté zákonom o metrológii pravidelne sledovali informácie na webovom sídle úradu www.unms.sk, z dôvodu aktualizácie opatrení podľa odseku 3.
Usmernenie č. UNMS/01618/2020-900/006011/2020 zo dňa 15.05.2020 si môžete stiahnuť po kliknutí na tento odkaz.

References: § 3
 § 4
 § 8
 § 34
 § 45
 § 29
 § 29
 § 29
 § 29
 § 29
 § 29